钦定古今图书集成/方舆汇编/职方典/第1167卷 > 德安府兵制考 府志
## 钦定古今图书集成/方舆汇编/职方典/第1167卷 > 德安府兵制考 府志

府总

德安镇守府署　，在治东北，即何少司寇宅。历来守将以价予其子姓，因为公署。至康熙二十二年，参将尤三省以大门狭圮不称，捐俸建而新之。壮丽宏敝，视昔有加。

中军守备公署　在治北。

营房　：顺治庚子，巡抚李赞元捐资就镇将公署左右隙地建焉。

教场　在北门外

小教场　在儒学左

德安府城守参将一员　　，守备一员。

千总一员　　，把总二员。

德安府守御所千总一员。

屯田二千四百七十三顷四十四亩二分二釐，屯粮七千三百二石七斗五升一合九勺有奇，州县民壮共三百馀名：

巡检司八　梅坵镇，唐县镇，出山镇，平林市，合河店，马溪河，小溪河，崎山镇。

巡检各一员　，弓兵共二百馀名。

康熙六年，署事高经历详移德安参府兵将一员，兵五十名，轮流镇守应城。。